ویٹنگ لسٹوں (انتظار کرنے والے مریضوں کی فہرستوں) کے بارے میں

سپیشلسٹ کلینکس سے کیا مراد ہے؟

**سپیشلسٹ کلینکس ایسے میڈیکل کلینک ہیں جہاں آپ سپیشلسٹ ڈاکٹروں، الائیڈ ہیلتھ پروفیشنلز (مختلف طبی شعبوں کے کارکن) یا نرسوں سے صحت کے کسی خاص مسئلے کے متعلق ملتے ہیں۔سپیشلسٹ سے ملنے کے لیے آپ کو اپنے جنرل پریکٹیشنر (جی پی) یا فیملی ڈاکٹر یا صحت کی دیکھ بھال کرنے والے دوسرے کارکن سے ریفرل (تعارفی رقعہ) لینے کی ضرورت ہوتی ہے۔** **سپیشلسٹ** کلینکوں کو 'آؤٹ پیشنٹ کلینک' بھی کہا جاتا ہے۔

میں ویٹنگ لسٹ پر کیوں ہوں؟

**آپ ڈاکٹر یا کسی دوسرے طبی کارکن سے اپنی صحت کے مسئلے پر بات کرنے کے لیے ویٹنگ لسٹ پر ہیں کیونکہ اس وقت کوئی اپائنٹمنٹ دستیاب نہیں ہے۔ کچھ کلینکوں میں ویٹنگ لسٹ مختصر ہے؛ کچھ میں ویٹنگ لسٹ لمبی ہے۔**

مجھے جلد ملاقات کا وقت کیسے مل سکتا ہے؟

**اگر آپ جلد ملاقات چاہتے ہیں تو آپ پرائیویٹ سپیشلسٹ سے ملنے کا انتخاب کر سکتے ہیں۔آپ اپنے ڈاکٹر سے یہ بات بھی کر سکتے ہیں کہ وہ آپ کو کسی اور ہسپتال کے لیے ریفر کر دیں (اپنے رقعے کے ساتھ بھیج دیں)۔**

**اگر میری صحت یا کیفیت بدل جاۓ تو؟**

اگر آپ کی صحت میں تبدیلی آۓ تو براہ مہربانی اپنے جی پی سے ملیں۔ہنگامی صورتحال میں اپنے قریبی ہسپتال کے ایمرجنسی روم میں جائیں۔

اگر میں ویٹنگ لسٹ پر نہ رہنا چاہوں یا مجھے اسکی ضرورت نہ رہے تو؟

**اگر آپکو ویٹنگ لسٹ پر رہنے کی ضرورت نہیں ہے تو براہ مہربانی ہمیں بتا دیں۔ مثال کے طور پر، اگر کسی اور ہسپتال میں آپکی اپائنٹمنٹ ہو چکی ہے تو۔ اس سے ہمیں اپنی ویٹنگ لسٹ کو مختصر کرنے اور کسی اور کو جلد بلا لینے میں مدد ملے گی۔**

**مجھے اپنی اپائنٹمنٹ کا کیسے پتا چلے گا؟**

ہم اپائنٹمنٹ کی دستیابی کے بارے میں بتانے کے لیے آپ کو فون کریں گے، خط بھیجیں گے یا ایس ایم ایس بھیجیں گے۔ ہم آپ کو بتائیں گے کہ آپ کو اپائنٹمنٹ پر کیا ساتھ لانا ہے۔

**اگر ویٹنگ لسٹ پر ہونے کے دوران میرا فون نمبر یا پتا** بدل جاۓ تو؟

ہمیں آپکی حالیہ رابطہ تفصیلات حاصل ہونا اہم ہے تاکہ ہم آپ سے رابطہ کر سکیں۔ اگر آپکی رابطہ تفصیلات بدل جائیں تو براہ مہربانی ہمیں فون یا ای میل کر کے بتائیں۔ مثال کے طور پر اگر آپ گھر بدلیں یا آپکا فون نمبر بدل جاۓ۔

**اگر میرا جی پی بدل جاۓ تو؟**

ہمارے لیے آپکے جی پی سے رابطہ بھی ضرور ممکن ہونا چاہیئے تاکہ ہم انہیں آپکی دیکھ بھال کے بارے میں معلومات بھیج سکیں۔ اگر آپ ویٹنگ لسٹ پر ہوتے ہوۓ اپنا جی پی بدل لیں تو براہ مہربانی ہمیں بتائیں۔

**اگر مجھے اضافی مدد کی ضرورت ہو تو؟**

براہ مہربانی ان صورتوں میں ہمیں بتائیں

* اگر آپکو کوئی معذوری ہے
* اگر آپکو انٹرپریٹر (زبانی مترجم) یا دیگر تہذیبی مدد کی ضرورت ہے
* اگر آپکو ٹرانسپورٹ کے لیے مدد کی ضرورت ہے

**ہم آپکی دیکھ بھال کے بارے میں معلومات آپکے جی پی اور آپکی دیکھ بھال کرنے والے**

**دوسرے کارکنان صحت کو دیں گے۔**